เรื่องร้องเรียน: อยากให้มีการขุดลอกคลองบางตลาด เพื่อช่วยหมู่บ้าน กฟภ.นิเวศน์ 2 และชุมชนริมคลอง ที่เป็นพื้นที่รับน้ำล้นจากคลองบางตลาด (หมู่บ้านท่วมทุกครั้งที้ฝนตกหนัก วันที่ 3 ต.ค ท่วม 40-50 cm. ปี 2554 ท่วม 1 เมตร)   จากการที่ได้ไปคุยกับบ้านริมคลองบางตลาด ทราบว่าเมื่อก่อนน้ำลึกมาก แต่ปัจจุบันตื้นเขินไปเยอะ จนเด็กๆไปเล่นน้ำได้ ทำให้คิดได้ว่าคลองบางตลาดเป็นคลองที่การประปานครหลวงระบายน้ำที่มีตะกอนที่เกิดจากการทำน้ำประปาดิบ แล้วระบายออกมาทางคลองบางตลาด ทำให้คลองตื้นขึ้นจากเมื่อก่อนมาก จึงขอเสนอว่า การประปานครหลวง หรือสำนักงานเขตหลักสี่ หรือจะเป็นส.ส หรือ สก. ให้เข้ามาช่วยขุดลอกคลองบางตลาด เพื่อให้สามารถรองรับน้ำฝนและช่วยการระบายน้ำให้ดีขึ้น
การดำเนินการของเจ้าหน้าที่: ตามเลขแจ้ง 2022-K7UAQT เขตหลักสี่ ตระหนักถึงปัญหาน้ำท่วมและความเดือดร้อนของประชาชนเป็นอย่างยิ่ง ทั้งนี้เขตฯ ได้รวบรวมข้อมูลปัญหาน้ำท่วมขังในพื้นที่เมื่อเดือนกันยายน - ตุลาคม ที่เกิดขึ้น เพื่อเสนอโครงการและขอจัดสรรงบประมาณในการแก้ไขปัญหาน้ำท่วมในพื้นที่จุดเสี่ยงตามนโยบายผู้ว่าฯ กทม. ในปีงบประมาณถัดไป
ความเห็นของผู้แจ้ง: ขอชื่นชมท่านผู้ว่า คณะทำงาน TraffyFondue และเขตหลักสี่ ที่เปิดช่องทางให้ประชาชนติดต่อกับทางราชการได้สะดวกมากๆๆ สามารถแจ้งปัญหาและมีการติดตามเรื่องให้จนแล้วเสร็จ ขอบคุณมากๆค่ะ
พื้นที่: แขวงทุ่งสองห้อง เขตหลักสี่ กรุงเทพมหานคร